1. **PODACI O PREDMETU NABAVE**
   1. **PREDMET NABAVE**

**Nabava i instaliranje aqualiftera na području Dubrovačko - neretvanske županije**

**Oznaka i naziv iz Jedinstvenog rječnika javne nabave CPV:**

Grupa 1. Nabava liftera – Tip baterija: CPV Oznaka: 34951000-8 Pristupne platforme

Grupa 2. Nabava liftera – Tip struja: CPV Oznaka: 34951000-8 Pristupne platforme

Ponuditelj je dužan ponuditi opremu po najvišim profesionalnim standardima i priznatim pravilima struke, u skladu s pozitivnim propisima koji se odnose na predmet nabave, te uvjetima i zahtjevima iz ove Dokumentacije o nabavi.

* 1. **OZNAKE GRUPA PREDMETA NABAVE**

Predmet nabave je podijeljen na grupe.

Grupa 1. Nabava liftera – Tip baterija

Grupa 2. Nabava liftera – Tip struja

* 1. **OPIS PREDMETA NABAVE**

**Nabava i instaliranje aqualiftera na području Dubrovačko - neretvanske županije**

Grupa 1. Nabava liftera – Tip baterija: CPV Oznaka: 34951000-8 Pristupne platforme

Grupa 2. Nabava liftera – Tip struja: CPV Oznaka: 34951000-8 Pristupne platforme

Ponuditelji su dužni ponuditi opremu u skladu sa Troškovnikom - tehničkim specifikacijama predmeta nabave. Detaljan opis predmeta nabave i tehničke specifikacije, nalazi se u ponudbenom troškovniku koji je u prilogu i sastavni je dio ove Dokumentacije o nabavi.

* 1. **KOLIČINA PREDMETA NABAVE**

Sukladno članku 4. stavak 1. točka 1. Pravilnika o dokumentaciji o nabavi te ponudi u postupcima javne nabave (NN 65/17, 75/20), Naručitelj je u predmetnom postupku javne nabave odredio točnu količinu predmeta nabave za svaku grupu nabave koja je specificirana u Prilogu – obrazac „Troškovnik – Tehničke specifikacije predmeta nabave“ koji je sastavni dio ove dokumentacije.

* 1. **TEHNIČKA SPECIFIKACIJA PREDMETA NABAVE**

Zahtjevi tehničke specifikacije predmeta nabave, vrsta, kvaliteta i količina u cijelosti je iskazana u Prilogu – Obrazac „Troškovnik – Tehničke specifikacije predmeta nabave“, koji je sastavni dio dokumentacije o nabavi.

**DOKAZIVANJE tehničke specifikacije sa zahtjevima Naručitelja:**

Tehnička specifikacija predmeta nabave (Minimalne tehničke karakteristike opreme) se dokazuje katalogom i/ili izvodom iz kataloga i/ili prospektom i/ili izvodom iz prospekta i/ili proizvođačkom specifikacijom i/ili fotografijama proizvoda za sve nuđene stavke, a kojim se nedvojbeno dokazuje, a Naručitelj može prepoznati da ponuđeni predmet nabave odgovara navedenom u specifikaciji. Ponuđeno mora u cijelosti zadovoljiti sve tražene tehničke karakteristike iz opisa predmeta nabave.

**Upute za popunjavanje tehničke specifikacije:**

Ponuditelj popunjava Troškovnik - tehničke specifikacije (Minimalne tehničke karakteristike opreme) na način kako je traženo obrascem. Ponuditelj se odgovorom "DA" u koloni "Oprema zadovoljava tražene karakteristike DA/NE“ obvezuje na nuđenje opreme koja minimalno ispunjava traženi tehnički zahtjev.

Ukoliko se pregledom utvrdi da je na neki od postavljenih upita odgovor "NE“ ponuda će biti odbijena.

U koloni „Potvrda traženih karakteristika (sredstvo dokazivanja TS-katalog/izjava, te navod o referencijskoj stranici/dokumentu)“ potrebno je upisati broj stranice kataloga ili nekog od traženih referencijskih dokumenata na kojima se nalazi traženi podatak.

Za slučaj kada su u ovoj Dokumentaciji o nabavi, tehničkoj dokumentaciji i troškovnicima navedena tehnička pravila koja opisuju predmet nabave pomoću hrvatskih odnosno europskih odnosno međunarodnih normi, Naručitelj ističe da ponuditelj treba ponuditi predmet nabave u skladu s normama iz ove Dokumentacije o nabavi ili jednakovrijednim normama. Stoga je za svaku navedenu normu navedenu po dotičnom normizacijskom sustavu dozvoljeno nuditi jednakovrijednu normu, tehničko odobrenje odnosno uputu iz odgovarajuće hrvatske, europske ili međunarodne nomenklature.

Naručitelj sukladno čl. 211. st.2. ZJN 2016 ne smije odbiti ponudu zbog toga što ponuđeni radovi, roba ili usluge nisu u skladu s tehničkim specifikacijama na koje je uputio, ako ponuditelj u ponudi na zadovoljavajući način dokaže, bilo kojim prikladnim sredstvom što uključuje i sredstva dokazivanja iz članka 213. ZJN 2016, da rješenja koja predlaže na jednakovrijedan način zadovoljavaju zahtjeve definirane tehničkim specifikacijama.

Odredbe o jednakovrijednosti:

U slučajevima kada je u ovoj Dokumentaciji o nabavi naveden proizvođač/marka/tip robe (proizvoda) u tom slučaju uvijek je dozvoljeno ponuditi jednakovrijednu robu. Ovisno o proizvodu, kao dokaz jednakovrijednosti Naručitelj će od najpovoljnijeg ponuditelja zatražiti dostavu tehničke dokumentaciju o proizvodu iz koje je moguća i vidljiva usporedba te nedvojbena ocjena jednakovrijednosti tehnička dokumentacija proizvođača, ispitni izvještaji priznatoga tijela, atesti, norme, certifikati, sukladnosti, podatak o internetskoj stranici proizvođača ponuđenog proizvoda na kojoj je dostupan dokument npr. specifikacija ili certifikat i sl.). Ponuditelj mora u fazi izrade izvedbenog projekta dokazati da rješenja koja predlaže na jednakovrijedan način zadovoljavaju zahtjeve definirane tehničkim specifikacijama.

Kriteriji za ocjenu jednakovrijednosti:

Za slučaj da tehničke specifikacije upućuju na određenu marku ili izvor, ili određeni proces s obilježjima proizvoda ili usluga koje pruža određeni gospodarski subjekt, ili na zaštitne znakove, patente, tipove ili određeno podrijetlo ili proizvodnju, Naručitelj ističe da će prihvatiti jednakovrijedan proizvod. U tom slučaju kriteriji za ocjenu jednakovrijednosti utvrđuju se iz ključnih tehničkih zahtjeva dotičnog proizvoda koji su navedeni u tehničkoj specifikaciji.

* 1. **TROŠKOVNIK**

Troškovnik mora biti popunjen na izvornom predlošku, bez mijenjanja, ispravljanja i prepisivanja izvornog teksta.

**Jedinične cijene svake stavke troškovnika i ukupna cijena moraju biti zaokružene na dvije decimale.**

Ponuditeljima **nije** dopušteno mijenjati tekst troškovnika. **Sve stavke troškovnika trebaju biti ispunjene**. Prilikom popunjavanja troškovnika ponuditelj cijenu stavke izračunava kao umnožak količine stavke i jedinične cijene stavke. Cijena ponude izražava se za cjelokupni predmet nabave.Troškovnik se obvezno dostavlja u formatu u kojem je stavljen na raspolaganje u EOJN-u.

Ponuditelj mora ponuditi cjelokupni predmet nabave koji se traži u ovom postupku nabave. Ponude koje obuhvaćaju samo dio traženog opsega predmeta nabave neće se razmatrati. Ponuditelj je dužan ponuditi i izvršiti predmet nabave sukladno svim tehničkim i drugim uvjetima koji su navedeni u ovoj Dokumentaciji o nabavi.

Pod izvornim predloškom/troškovnikom podrazumijeva se troškovnik koji uključuje i sve izmjene i dopune koje su, ukoliko ih je bilo, objavljene u EOJN.

Ponuditelj treba popuniti priloženi troškovnik u nestandardiziranom obliku (excel tablica) upisivanjem jediničnih cijena svih stavki navedenih u troškovniku, a dostavlja se elektronički u obliku **popunjenog nezaštićenog troškovnika u .xls formatu.**

U jedinične cijene stavki troškovnika i ukupnu cijenu troškovnika uključeni su svi troškovi potrebni za izvršenje svih radova predviđenih Troškovnikom, koji uključuju, ali se ne ograničavaju na troškove rada, putne troškove, dnevnice, režije uprave tvrtke, zaradu tvrtke, sve poreze i prireze (osim PDV-a), bez obzira da li je u opisu stavki ugovornog troškovnika navedeno da jedinične cijene i ukupna cijena sve ovo obuhvaćaju.

* 1. **MJESTO INSTALACIJE I ISPORUKE ROBE PREDMETA NABAVE**

**Dubrovačko-neretvanska županija, fco lokacije:**

|  |  |
| --- | --- |
| **Grupa nabave:** | **Mjesto instalacije i isporuke robe** |
| **Grupa 1. Nabava liftera – Tip baterija** | Općina Lastovo (k. č. br. 13232, uvala Lučica, k.o. Lastovo). |

|  |  |
| --- | --- |
| **Grupa nabave:** | **Mjesto instalacije i isporuke robe** |
| **Grupa 2. Nabava liftera – Tip struja** | Općina Ston (k.č. 87 k.o. Hodilje) |
| Općina Mljet (k.č.br. 1660/1 k.o. Goveđari, naselje Pomena) |
| Općina Trpanj (č.z. 1352 k.o. Trpanj) |

**Napomena:** Potrebne pripremne radove kao i osiguravanje uvjeta vezanih za instalaciju isporučene robe - liftera osigurava Naručitelj o svom trošku.

* 1. **ROK POČETKA I ZAVRŠETKA IZVRŠENJA UGOVORA**

Predviđeno trajanje ugovora po grupama je sljedeće:

**1. Za Grupu 1. Nabava liftera – Tip baterija** Rok isporuke predmeta nabave te stavljanje robe u funkciju ne može biti veći od devedeset (90) kalendarskih dana od dana sklapanja ugovora.

**2. Za Grupu 2. Nabava liftera – Tip struja** Rok isporuke predmeta nabave te stavljanje robe u funkciju ne može biti veći od devedeset (90) kalendarskih dana od dana sklapanja ugovora.

Uredna isporuka za dvije grupe potvrđuje se **otpremnicom i Zapisnikom o primopredaji**, ovjerenim od strane Naručitelja i odabranog gospodarskog subjekta.

* 1. **ROK, NAČIN I UVJETI PLAĆANJA**

Naručitelj ne predviđa plaćanje predujma (avansa).

Naručitelj će isporučenu robu platiti temeljem ispostavljenih računa u roku do 30 (trideset) dana od dana zaprimanja e-računa o isporučenoj robi putem primopredajnog zapisnika na žiro – račun odabranih ponuditelja.

Račun mora biti izdan i dostavljen sukladno Zakonu o elektroničkom izdavanju računa u javnoj nabavi NN 94/2018 putem nacionalne centralne platforme za razmjenu eRačuna.

Naručitelj je obvezan zaprimiti i obrađivati te izvršiti plaćanje elektroničkih računa i pratećih isprava izdanih sukladno članku 6. stavku 1. Zakona o elektroničkom izdavanju računa u javnoj nabavi („Narodne novine“ broj 94/18).

* 1. **VRSTA, SREDSTVO I UVJETI JAMSTVA**

|  |  |  |
| --- | --- | --- |
| **Vrsta jamstva** | **Oblik jamstva** | **Uvjeti jamstva** |
| **2.10.1.**  **JAMSTVO ZA OZBILJNOST PONUDE**  **(ZA SVE GRUPE)** | Ponuditelj je obvezan u ponudi priložiti jamstvo za ozbiljnost ponude u obliku **bankarske garancije** sukladno članku 1039. Zakona o obveznim odnosima, **ili zadužnice ili bjanko zadužnice ili uplate novčanog pologa** | Iznos jamstva za ozbiljnost ponude iznosi:   |  |  | | --- | --- | | **R.br.** | **Iznos jamstva u EUR-a** | | Grupa 1. Nabava liftera – Tip baterija | 300,00 Eura | | Grupa 2. Nabava liftera – Tip struja | 1.000,00 Eura |   U **bankarskoj garanciji** mora biti navedeno sljedeće:   * da je korisnik garancije Dubrovačko-neretvanska županija, * da se garant obvezuje bezuvjetno, neopozivo i na prvi pisani poziv korisnika garancije, bez prigovora isplatiti iznos od **(navesti traženi iznos)** u slučaju odustajanja ponuditelja od svoje ponude u roku njezine valjanosti, nedostavljanja ažuriranih popratnih dokumenata sukladno članku 263. ZJN 2016, neprihvaćanja ispravka računske greške, odbijanja potpisivanja ugovora o javnoj nabavi i nedostavljanja jamstva za uredno ispunjenje ugovora.   Jamstvo za ozbiljnost ponude mora trajati minimalno sukladno roku valjanosti ponude**.** Gospodarski subjekt može dostaviti jamstvo koje je duže od roka valjanosti ponude. Ako istekne rok valjanosti ponude, naručitelj će tražiti od ponuditelja produženje roka valjanosti ponude i jamstva za ozbiljnost ponude sukladno tom produženom roku.  U slučaju dostave jamstva za ozbiljnost ponude u vidu **zadužnice ili bjanko zadužnice** iste moraju biti potvrđene kod javnog bilježnika te ispostavljene sukladno Pravilniku o registru zadužnica i bjanko zadužnica (NN 115/2012, 125/2014 i 82/2017) i popunjene sukladno Pravilniku o obliku i sadržaju bjanko zadužnice (NN 115/2012 i 82/2017) i Pravilniku o obliku i sadržaju zadužnice (NN 115/2012 i 82/2017).  Jamstvo za ozbiljnost ponude dostavlja se u izvorniku. Izvornik ne smije biti ni na koji način oštećen (bušenjem, klamanjem i sl.).  Izvornik jamstva za ozbiljnost ponude dostavlja se odvojeno od elektroničke dostave ponude, u papirnatom obliku, poštom ili dostavom u zatvorenoj omotnici na kojoj su navedeni podaci sukladno ovoj Dokumentaciji o nabavi.  Naručitelj je obvezan vratiti ponuditeljima jamstvo za ozbiljnost ponude u roku od petnaest (15) dana od dana potpisivanja ugovora o javnoj nabavi i dostave jamstva za uredno ispunjenje ugovora.  **Ponuditelj može dostaviti jamstvo u obliku novčanog pologa u traženom iznosu. Polog se u odgovarajućem iznosu uplaćuje u korist računa Naručitelja** IBAN: HR56 2340 0091 8000 1900 6; SWIFT: PBZGHR2X; Model: HR68, Poziv na broj: 7307-OIB broj ponuditelja  Opis plaćanja: Jamstvo za ozbiljnost ponude – Grupa \_\_\_ ev.broj nabave: NMV-10/2024.  **Dokaz o uplati novčanog pologa ponuditelj je dužan priložiti u ponudu.**  U slučaju zajednice gospodarskih subjekata, iz jamstva mora biti razvidno da se jamstvo izdaje u ime zajednice ponuditelja.Jamstvo mora glasiti na sve članove zajednice, a ne samo na jednog člana te jamstvo mora sadržavati navod o tome da je riječ o zajednici gospodarskih subjekata. Također slučaju zajednice gospodarskih subjekata jamstvo za ozbiljnost ponude može biti dostavljeno na način da svaki član zajednice gospodarskih subjekata dostavlja jamstvo za svoj udio u ponudi.  U slučaju dostave jamstva u obliku bankarske garancije primjenjuju se pravila o bankarskim garancijama (engl. Unifrom rules for Demand Guarantee) Međunarodne trgovačke komore u Parizu (engl.ICC). |
| **2.10.2.**  **JAMSTVO ZA UREDNO ISPUNJENJE UGOVORA**  **(ZA SVE GRUPE)** | **Solemnizirana Zadužnica ili bjanko zadužnica**, **ili uplata novčanog pologa** na iznos koji pokriva visinu od **10%** (slovima: desetposto) vrijednosti Ugovora (bez PDV-a) | Odabrani ponuditelj je u obvezi dostaviti jamstvo za uredno ispunjenje ugovora u obliku uplate novčanog pologa na žiro-račun Naručitelja IBAN broj: HR56 2340 0091 8000 1900 6 ili dostave zadužnice ili bjanko zadužnice u visini od 10% ugovorene ukupne vrijednosti ugovora bez PDV-a.  Uplatu pologa ili dostavu jamstva potrebno je izvršiti u roku od 15 (petnaest) dana od potpisa ugovora.  Jamstvo za uredno ispunjenje ugovora u vidu zadužnice ili bjanko zadužnice mora biti potvrđeno kod javnog bilježnika te ispostavljeno sukladno Pravilniku o registru zadužnica i bjanko zadužnica (NN 115/2012, 125/2014 i 82/2017) i popunjeno sukladno Pravilniku o obliku i sadržaju bjanko zadužnice (NN 115/2012 i 82/2017) i Pravilniku o obliku i sadržaju zadužnice (NN 115/2012 i 82/2017).  Jamstvo za uredno ispunjenje ugovora biti će naplaćeno u slučaju povrede ugovornih obveza od strane odabranog ponuditelja, **kao i u slučaju raskida ugovora i nastanka štete**. Ako jamstvo za uredno ispunjenje ugovora ne bude naplaćeno, isto će Naručitelj vratiti odabranom ponuditelju nakon izvršenja ugovornih obveza.  Na zahtjev Naručitelja, odabrani ponuditelj će produžiti rok jamstva za uredno ispunjenje ugovora.  U slučaju sklapanja ugovora sa Zajednicom gospodarskih subjekata, jamstvo za uredno ispunjenje ugovora može dostaviti bilo koji član iz Zajednice gospodarskih subjekata, u cijelosti ili parcijalno s članom/vima pod uvjetom da jamstvo za uredno ispunjenje ugovora, u bilo kojem slučaju treba iznositi 10 % (desetposto) od vrijednosti ugovora bez PDV-a, te *da se u njemu nalaze podaci o svim članovima zajednice gospodarskih subjekata.*  Ukoliko odabrani ponuditelj ne dostavi jamstvo u roku od 15 (petnaest) dana od dana potpisivanja ugovora, a prije isteka jamstva za ozbiljnost ponude, Naručitelj ima pravo raskinuti ugovor i naplatiti jamstvo za ozbiljnost ponude. |
| **2.10.3.**  **JAMSTVO ZA DODATNI JAMSTVENI ROK I MATERIJALNE NEDOSTATKE**  **(ZA SVE GRUPE)** | Solemnizirana **zadužnica** ili **bjanko zadužnica** ili **uplata novčanog pologa** | Odabrani ponuditelj je dužan Naručitelju u roku od 10 dana od dana uspješne i bezuvjetne predaje i primitka robe potvrđenih Zapisnikom o primopredaji, dostaviti jamstvo za dodatni jamstveni rok za isporučeni namještaj, te materijalne nedostatke u obliku solemnizirane zadužnice ili bjanko zadužnice, u iznosu od 10% vrijednosti isporučene robe(bez PDV-a), s rokom važenja određenim u skladu s Prilogom – Izjava o trajanju dodatnog jamstvenog roka za isporučenu opremu, te materijalne nedostatke (Kriterij za odabir ponude - Dodatni jamstveni rok za isporučenu opremu, te materijalne nedostatke).  Umjesto zadužnice ili bjanko zadužnice, odabrani ponuditelj može uplatiti novčani polog na račun Naručitelja u traženom iznosu. Konkretni detalji o uplati novčanog pologa biti će određenu ugovorom o javnoj nabavi.  U slučaju zajednice gospodarskih subjekata kod dostave ovog jamstva odgovarajuće se primjenjuju odredbe navedene kod jamstva za ozbiljnost ponude. |

Jamstvo za uredno ispunjenje Ugovora Naručitelj ima pravo naplatiti u sljedećim slučajevima:

1. u slučaju svake povrede ugovorne obveze od strane odabranog ponuditelja zbog koje Naručitelju nastane šteta i to u iznosu visine nastale štete sa pripadajućim kamatama.
2. u slučaju odbijanja postupanja prema uputama i zadacima Naručitelja.
3. u slučaju odbijanja suradnje sa ostalim izvršiteljima ugovornih obveza angažiranim na realizaciji projekta u okviru provedbe drugih projektnih aktivnosti za cijelo vrijeme trajanja.
4. u slučaju neproduljenja jamstva i to u punom iznosu istog jamstva, bez obveze vraćanja naplaćenog iznosa.
5. u slučaju neispunjenja ugovorne obveze od strane odabranog ponuditelja zbog razloga za koje je odgovoran odabrani ponuditelj kao i u slučaju raskida ugovora kojeg je uzrokovao odabrani ponuditelj, i to u punom iznosu jamstva.
6. u drugim slučajevima, radi naplate potraživanja koja Naručitelj ima prema odabranom ponuditelju u svezi sa ugovorom o javnoj nabavi do visine iznosa koje Naručitelj potražuje.
7. uvijek kada je to predviđeno ostalim odredbama ugovora o javnoj nabavi.
   1. **NAČIN ODREĐIVANJA CIJENE PONUDE**
8. Ponuditelji dostavljaju ponude s cijenom **u Eurima (€).**
9. Cijena ponude piše se brojkama.
10. Ponuditelji su dužni ponuditi, tj. upisati jedinične cijene i ukupne cijene (zaokružene na dvije decimale) za svaku stavku troškovnika, na način kako je to određeno u troškovniku.
11. Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu i troškovniku, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.
12. U cijenu ponude bez poreza na dodanu vrijednost (PDV) moraju biti uračunati svi troškovi i popusti.
13. Cijene stavki troškovnika su konačne i nepromjenjive za sve vrijeme trajanja ugovora o javnoj nabavi.
14. Ponuđena cijena obuhvaća sve troškove potrebne za isporuku roba predviđenih ovom Dokumentacijom o nabavi, koji uključuju, ali se ne ograničavaju na troškove rada, putne troškove, dnevnice, režije uprave tvrtke, zaradu tvrtke, sve poreze i prireze, bez obzira da li je u opisu stavki troškovnika navedeno da ukupna cijena sve ovo obuhvaća.
    1. **JEZIK I PISMO POSTUPKA I PONUDE**

Naručitelj je cjelokupnu dokumentaciju o nabavi izradio na hrvatskom jeziku i latiničnom pismu. Dokumentacijom o nabavi mogu biti korišteni neki stručni izrazi na engleskom jeziku, za koje Naručitelj nije naveo prijevod na hrvatski jezik jer navedeni izrazi imaju međunarodnu i višejezičnu primjenu te za iste nema adekvatan prijevod na hrvatski jezik.

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu, a moguće je navesti pojmove, projekte i sl. na stranom jeziku te koristiti internacionalizme, tuđe riječi i prilagođenice, u kojem slučaju se ne mora prilagati prijevod na hrvatski jezik. Također iznimno, dio popratne dokumentacije može biti i na nekom drugom jeziku, ali se u tom slučaju obavezno prilaže i prijevod na hrvatski jezik.

U cijelom tekstu ove Dokumentacije o nabavi riječi i pojmovni sklopovi koji imaju rodno značenje, odnose se jednako na muški i na ženski rod bez obzira jesu li korišteni u muškom ili ženskom rodu.

## ROK VALJANOSTI PONUDE

Rok valjanosti ponude **ne smije biti kraći od devedeset (90) kalendarskih dana od dana otvaranja ponuda**.

Ponuda obvezuje ponuditelja do isteka roka valjanosti ponude, a na zahtjev naručitelja ponuditelj može produžiti rok valjanosti svoje ponude.

Zahtjev za produženje roka valjanosti ponude i odgovor ponuditelja moraju biti isključivo u pisanom obliku. Ponuditelj može odbiti zahtjev za produženje roka valjanosti. Ako se ponuditelj suglasi sa zahtjevom za produženje roka valjanosti ponude, ne može mijenjati ponudu. Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

## IZMJENE UGOVORA

Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave samo u skladu s odredbama članaka 315. – 320. ZJN 2016.

Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako izmjene, neovisno o njihovoj vrijednosti, nisu značajne u smislu članka 321. ZJN 2016.

## DOSTAVA DIJELA/DIJELOVA PONUDE U ZAVORENOJ OMOTNICI

Ukoliko pri elektroničkoj dostavi ponuda iz tehničkih razloga nije moguće sigurno povezivanje svih dijelova ponude, Naručitelj prihvaća dostavu u papirnatom obliku onih dijelova ponude koji se zbog svog oblika ne mogu dostaviti elektronički (npr. uzorci) ili dijelova za čiju su izradu nužni posebni formati dokumenata koji nisu podržani kroz opće dostupne aplikacije ili dijelova za čiju su obradu nužni posebni formati dokumenata obuhvaćeni shemama licenciranih prava zbog kojih nisu dostupni za izravnu uporabu.

Također, ponuditelji u papirnatom obliku, u roku za dostavu ponuda, dostavljaju dokumente drugih tijela ili subjekata koji su važeći samo u izvorniku, poput traženih sredstava jamstva, odnosno jamstva za ozbiljnost ponude.

U slučaju kada ponuditelj uz elektroničku dostavu ponuda u papirnatom obliku dostavlja određene dokumente koji ne postoje u elektroničkom obliku, ponuditelj ih dostavlja u zatvorenoj omotnici na kojoj mora biti naznačeno: naziv predmeta nabave i evidencijski broj postupka, s istaknutom napomenom „*dio/dijelovi ponude koji se dostavlja/ju odvojeno*“.

Zatvorenu omotnicu s dijelom/dijelovima ponude ponuditelj predaje neposredno ili preporučenom poštanskom pošiljkom na adresu Naručitelja na kojoj mora biti naznačeno:

**Dubrovačko-neretvanska županija**

**Pred Dvorom 1, 20 000 Dubrovnik, Republika Hrvatska**

**Nabava i instaliranje aqualiftera na području Dubrovačko-neretvanske županije**

**– Grupa - \_\_\_\_\_\_**

**Evidencijski broj nabave:**

**NMV-10/2024**

**Dio/dijelovi ponude koji se dostavljaju odvojeno**

**«NE OTVARAJ».**

Na poleđini ili u gornjem lijevom kutu omotnice ponude mora biti naznačeno:

**Naziv i adresa ponuditelja / zajednice gospodarskih subjekata /  
članova zajednice gospodarskih subjekata**

U slučaju dostave *dijela/dijelova ponude* odvojeno u papirnatom obliku, kao vrijeme dostave ponude uzima se vrijeme zaprimanja ponude putem Elektroničkog oglasnika javne nabave (elektroničke ponude). Kada ponuditelj osobnom predajom u pisarnicu (protokol) naručitelja dostavlja dio ponude, naručitelj će mu izdati potvrdu o zaprimanju dijela ponude.

Do trenutka javnog otvaranja ponuda nije dopušteno davanje informacija o zaprimljenim ponudama.

* 1. **POSEBNI UVJETI ZA IZVRŠENJE UGOVORA**

Naručitelj i odabrani ponuditelj s kojim Naručitelj sklopi ugovor o javnoj nabavi se obvezuju da će nakon isporuke i montaže opreme koja je predmet ugovora, potpisati Zapisnik o primopredaji iste.

Pod uspješno izvršenom primopredajom robe smatra se da je oprema isporučena i ugrađena u ugovorenoj količini i da ispunjava sve tehničke karakteristike navedene u Tehničkim specifikacijama i uvjetima provedenog nadmetanja.

Potrebne pripremne radove kao i osiguravanje uvjeta vezanih za instalaciju isporučene robe - liftera osigurava Naručitelj o svom trošku.

Isporučitelj ima pravo na produženje roka u slučaju pojave prirodnih nepogoda (poplave, potresi i sl.), kašnjenja Naručitelja sa pripremnim radovima ili uslijed drugih promjena koje utječu na isporuku, a koje se nisu mogle predvidjeti ustaljenim metodama. Isporučitelj je u obvezi zahtjev za produženje roka podnijeti Naručitelju u pisanom obliku najkasnije u roku od 24 sata od dana prestanka događaja zbog kojeg je bio spriječen izvršiti uvjet iz ugovora o javnoj nabavi. Produženje roka isporuke dati će se u pisanom obliku.

U produljeno jamstvo za otklanjanje nedostataka u jamstvenom roku ulazi kompletno servisiranje i održavanje opreme sa svim rezervnim dijelovima, otklanjanje nastalih kvarova koji su nastali redovnom upotrebnom u skladu s uputama proizvođača, obavljanje redovnih servisa koje je potrebno periodički obaviti kako bi uređaj bio u punoj funkciji.

Isporučitelj se obvezuje u roku od maksimalno 72 sata od prijave kvara doći na lokaciju Naručitelja i popraviti opremu, a ukoliko opremu nije moguće popraviti odmah rok za otklanjanje nedostatka i kvara iznosi maksimalno 15 radnih dana od dana prijave kvara ili nedostatka.